Publication: Magyar Közlöny
Issue: MK-2001-74 (Year: 2001, Number: 74)
Era: 1990-2004
Section: rendjéről szóló 1990. évi XCI. törvény (a továbbiakban:
Paragraph Index: 610

(2) Amennyiben a hallgatói hitel felvevőjére vonatkozó hiteligénylési idő eltelt, ugyanakkor célzott kamattámogatás, vagy a hiteltartozás elengedésének feltételei nem állnak fenn, és Magyarországon nincs, de külföldön van adóköteles jövedelme, és ezután külföldön adózik, a hitelfelvevő köteles erről nyilatkozni és a Diákhitel Központ Rt.-t tájékoztatni. Ebben az esetben — a bejelentési kötelezettség teljesítésétől függetlenül — a kölcsönszerződés szerint a havi hiteltörlesztés összegét a Diákhitel Központ Rt. úgy állapítja meg, hogy a hitelfelvevő fennálló tartozását az 1997. évi LXXXI. törvény (a továbbiakban: Tny.) szerinti öregségi nyugdíjkorhatár eléréséig a hitelfelvevő még hátralévő éveinek megfelelő futamidejű hitellé alakítja át. A kötelezettség megfizetését legkésőbb az adott évet követő hó 12-ig a Diákhitel Központ Rt. e célra nyitott számlájára kell teljesíteni, a hitelfelvevő nevének és adóazonosító jelének feltüntetése mellett. Amennyiben a hitelfelvevő törlesztési kötelezettségét nem teljesítette, akkor a Diákhitel Központ Rt. jogosult a kölcsönszerződést azonnali hatállyal felmondani, valamint az állami adóhatóságot és külföldi idegenrendészeti hatóságokat 30 napon belül értesíteni arról, hogy a hitelfelvevőnek lejárt hallgatói hitel tartozása van. Az állami adóhatóság a fennálló tartozásról az Art. 96/B. §-a alapján határozatot hoz.

Source: https://magyarkozlony.hu/hivatalos-lapok/1baeba776a9f669ffa1b631e504536ab43663b6f/dokumentumok/1f6c656c3fad72454f289095a9260ed4303525c0/letoltes